Na temelju članka 51. Statuta Grada Drniša („Službeni glasnik Šibensko-kninske županije“, broj 15/09, 4/13, 11/13 , 14/13 , „Službeni glasnik Grada Drniš“ 4/15 i 1/18), Gradsko vijeće Grada Drniša, na 7. sjednici održanoj dana 30. travnja 2018. godine, donosi

**ZAKLJUČAK**

**o uvođenju prijenosnih (tablet) računala za rad članova**

**Gradskog vijeća Grada Drniša**

Gradsko vijeće Grada Drniša suglasno je da se u svrhu racionalizacije troškova i unaprjeđenja rada članova Gradskog vijeća osigura nabava i korištenje prijenosnih (tablet) računala za članove Gradskog vijeća.

Prijenosna (tablet) računala koristit će članovi Gradskog vijeća za potrebe rada na sjednicama Gradskog vijeća, a posebno radi dostave radnih materijala za sjednice, drugih dokumenata i slično.  
 Članovi Gradskog vijeća od dana preuzimanja prijenosnog (tablet) računala, materijale za sjednice dobivat će jedino u elektronskom obliku te se isti neće dostavljati u pisanom (papirnatom) obliku.

Ovaj Zaključak stupa na snagu dan nakon objave, a objavit će se u „Službenom glasniku Grada Drniša“.

GRAD DRNIŠ

GRADSKO VIJEĆE

PREDSJEDNIK

KLASA:650-02/18-20/1

URBROJ:2182/06-18-01 Ante Pleadin v.r.

**OBRAZLOŽENJE**uz Zaključak o uvođenju prijenosnih (tablet) računala za rad članova   
Gradskog vijeća Grada Drniša

1. **PRAVNI TEMELJ ZA DONOŠENJE ZAKLJUČKA**

Temelj za donošenje Zaključka o uvođenju tablet računala za rad članova Gradskog Vijeća Grada Drniša sadržan je u članku 51. Statuta Grada Drniša („Službeni glasnik Šibensko-kninske županije“, broj 15/09, 4/13, 11/13 i14/13 i „Službeni glasnik Grada Drniš“ broj 4/15 i 1/18).

1. **PITANJA KOJA SE RJEŠAVAJU TE CILJ KOJI SE ŽELI POSTIĆI DONOŠENJEM ZAKLJUČKA**

Donošenjem Zaključka želi se postići racionalizacija troškova i unapređenje rada članova Gradskog vijeća u radu Gradskog vijeća.

1. **PODATCI O FINANCIJSKIM SREDSTVIMA POTREBNIM ZA PROVOĐENJE I NAČIN OSIGURANJA SREDSTAVA ZA ZAKLJUČAK**

U proračunu Grada Drniša nije potrebno osigurati dodatna sredstva, s time da će dio sredstava preraspodijeliti unutar troškova planiranih za nabavu uredskog materijala (toneri, tinte, papir). Procijenjeni iznos nabavke za 19 uređaja je 30.000,00 kuna te predstavlja okvirni iznos jer će se isti po provedenom postupku javne nabave točno utvrditi.

1. **OBRAZLOŽENJE PRIJEDLOGA ZAKLJUČKA**

Vezano uz vijećnička pitanja bivšeg saziva Gradskog vijeća koja su se odnosila na velike količine dostavljenog materijala u pisanom obliku, predlaže se članovima Gradskog vijeća predmetni prijedlog zaključka za nabavku tableta u cilju ekonomičnijeg, funkcionalnijeg, praktičnijeg i racionalnijeg rada na Gradskom vijeću. Grad Drniš nabavit će članovima Gradskog vijeća potrebna tablet računala, a njihova obveza je osigurati internetski pristup za navedena prijenosna (tablet) računala kako bi se svi materijali mogli dostavljati elektroničkim putem.

Vijećnici su obvezni na sjednice Gradskog vijeća donositi prijenosna (tablet) računala, a Grad će omogućiti priključke na Internet mrežu u dvoranama (vijećnicama) za održavanje sjednica.

Slijedom navedenog predlaže se uvođenje tableta, odnosno donošenje predloženog zaključka.

PREDSJEDNIK

Ante Pleadin, v.r.