

**REPUBLIKA HRVATSKA**

**ŠIBENSKO KNINSKA ŽUPANIJA**

**GRAD DRNIŠ**

**GRADONAČELNIK**

KLASA:363-02/18-20/4

URBROJ:2182/06-18-08

Drniš, 30. travnja 2018.godine

Na temelju članka 5. Odluke o komunalnim djelatnostima koje se obavljaju putem koncesije na području Grada Drniša („Službeni vjesnik Šibensko-kninske županije br. 8/13 i „Službeni glasnik Grada Drniša“ br. 6/17) i temeljem članka 51. Statuta Grada Drniša („Službeni vjesnik Šibensko-kninske županije“ br. 15/09, 04/13, 11/13, 14/13, i „Službeni glasnik Grada Drniša“ br. 4/15 i 1/18), Gradsko vijeće Grada Drniša na svojoj 7.sjednici održanoj dana 30. travnja 2018. godine donosi

**ODLUKU O ODABIRU NAJPOVOLJNIJEG PONUDITELJA**

**za koncesiju za javni linijski prijevoz putnika u cestovnom prometu na području Grada Drniša**

**I.**

Grad Drniš u provedenom postupku davanja koncesije za javni linijski prijevoz putnika u cestovnom prometu na području Grada Drniša (u daljnjem tekstu: koncesija), koji je objavljen u Elektroničkom oglasniku javne nabave Republike Hrvatske, broj objave **2018/S01K-0002586 od dana 1. veljače 2018. godine kao najpovoljnijeg ponuditelja odabire:**

**-ČAZMATRANS DALMACIJA d.o.o., Petra Zoranića 7, 23 420 Benkovac, OIB:** 77026817794.

**II.**

Sastavni dio ove Odluke je Zapisnik o pregledu i ocjeni ponuda, KLASA: 363-02/18-20/4, URBROJ: 2182/06-18-07 od 19. ožujka 2018. godine.

**III.**

Koncesija se ponuditelju iz točke I. ove Odluke dodjeljuje na razdoblje od tri (3) godine, računajući od dana sklapanja ugovora o koncesiji.

**IV.**

Priroda i opseg djelatnosti za koju se koncesija daje određeni su Odlukom o javnom linijskom prijevozu putnika u cestovnom prometu na području Grada Drniša i ostalim propisima utemeljenim na zakonu, a predmetnu djelatnost ponuditelj iz točke I. ove Odluke može obavljati na čitavom području Grada Drniša.

**V.**

Naknada za koncesiju iz točke I. ove Odluke iznosi 5.000,00 kn godišnje. Ponuditelj je dužan izvršiti plaćanje do 15-og u mjesecu za prethodni mjesec u korist proračuna Grada Drniša.

**VI.**

Cijena usluga obavljanja komunalne djelatnosti linijskog prijevoza putnika utvrđena je dostavljenim ponudbenim cjenikom koji postaje sastavni dio ugovora o koncesiji. U slučaju promjene cijene usluga, primatelj koncesije je dužan pribaviti prethodnu suglasnost Grada Drniša na način propisan odredbama Zakona o komunalnom gospodarstvu.. Cijenu usluge utvrđenu cjenikom plaća korisnik usluge izravno isporučitelju usluge- primatelju koncesije na osnovu ispostavljenog valjanog računa- prijevozne karte.

**VII.**

Davatelj koncesije ima pravo i obvezu nadzirati način obavljanja komunalne djelatnosti za koju je dana koncesija, te primatelja koncesije upozoravati na uočene nedostatke i tražiti da usluge budu izvršene u skladu s odredbama ugovora o koncesiji.

**VIII.**

Primatelj koncesije se obvezuje komunalnu djelatnost za koju mu je dana koncesija obavljati trajno i kvalitetno, te ne može uskratiti izvršenje usluge ni pod kojim uvjetima. Također, ima obvezu da linijski prijevoz putnika obavlja trajno i kvalitetno prema voznom redu iz prihvaćene ponude u skladu s zakonskim i drugim propisima, te da redovito plaća naknadu za koncesiju.

**IX.**

Po konačnosti ove Odluke Grad Drniš će sklopiti ugovor o koncesiji s odabranim ponuditeljem iz točke I. ove Odluke kojim će se urediti međusobna prava i obveze u vezi s korištenjem dane koncesije.

**Obrazloženje**

U Elektroničkom oglasniku javne nabave Republike Hrvatske, broj objave: 2018/S01K-0002586 od dana 1. veljače 2018. godine, datum slanja Obavijesti o namjeri davanja koncesije 31. siječnja 2018. godine, objavljena je Obavijest o namjeri davanja koncesije za javni linijski prijevoz putnika u cestovnom prometu na području Grada Drniša na linijama: Drniš-Kaočine-Ključ-Drinovci-Brištani-Bogatići Miljevački-Karalići-Širitovci-Drniš; Drniš-Žitnić-Sedramić-Drniš; Drniš-Trbounje-Velušić-Drniš; Drniš-Pakovo Selo-Pokrovnik-Radonić-Drniš; Drniš-Tepljuh-Biočić-Miočić-Kanjani-Štikovo-Drniš i Drniš-Siverić-Kadina Glavica-Parčić-Kričke-Drniš, na razdoblje od tri (3) godine od dana potpisivanja ugovora o koncesiji.

Rok za dostavu ponuda iznosio je 32 dana, odnosno zaključno do 5. ožujka 2018. godine do 12,00 sati.

Na objavljeno javno prikupljanje ponuda pristigla je jedna ponuda i to tvrtke ČAZMATRANS DALMACIJA d.o.o., Petra Zoranića 7, 23 420 Benkovac, OIB: 77026817794.

Nakon pregleda i ocjene ponude, Stručno povjerenstvo za provedbu postupka davanja koncesije za javni linijski prijevoz putnika u cestovnom prometu na području Grada Drniša zaključilo je da ponuda u potpunosti ispunjava sve uvjete i zahtjeve iz dokumentacije za nadmetanje te da ponuđeni iznos godišnje naknade za koncesiju iznosi 5.000,00 kuna kao i da se radi o koncesionaru koji je u prethodnom razdoblju imao koncesiju za obavljanje predmetnih poslova.

Povjerenstvo predlaže da se ponuditelj, tvrtka ČAZMATRANS DALMACIJA d.o.o., Petra Zoranića 7, 23 420 Benkovac, OIB:77026817794, odabere za koncesionara za javni linijski prijevoz putnika u cestovnom prometu na području Grada Drniša.

Uvjeti obavljanja predmetne javne usluge određeni su dokumentacijom za nadmetanje i objavljenom Obavijesti o namjeri davanja koncesije od 1. veljače 2018. godine, a pobliže će se odrediti ugovorom o koncesiji.

Gradsko vijeće, kao davatelj koncesije prihvatilo je mišljenje Povjerenstva te je odlučeno kao u izreci ove Odluke.

Sukladno članku 21. Zakona o komunalnom gospodarstvu isporučitelj komunalnih usluga dužan je pri svakoj promjeni cijene pribaviti prethodnu suglasnost gradonačelnika Grada Drniša.

U skladu s člankom 22. stavkom 4. Zakona o koncesijama davatelj koncesije ne smije potpisati ugovor o koncesiji prije isteka razdoblja mirovanja koji iznosi 15 dana od dana dostave Odluke o odabiru najpovoljnijeg ponuditelja.

Slijedom navedenog riješeno je kao u izreci ove Odluke.

**Pouka o pravnom lijeku:**

Protiv ove Odluke može se izjaviti žalba u roku od 10 dana od primitka ove Odluke, a dostavlja se neposredno ili preporučenom pošiljkom.

Žalba se izjavljuje u pisanom obliku Državnoj komisiji za kontrolu postupka javne nabave, Koturaška cesta 43/IV, 10 000 Zagreb. Istodobno, s dostavljanjem žalbe Državnoj komisiji žalitelj je obvezan primjerak žalbe dostaviti i davatelju koncesije na dokazan način.

**GRADSKO VIJEĆE**

**GRADA DRNIŠ**

**PREDSJEDNIK:**

**Ante Pleadin v.r.**

**DOSTAVITI:**

1.Gradsko vijeće

2. Gradonačelnik

3. EOJN RH

4. Stručno povjerenstvo x3

5. Ponuditelj

6. Upravni odjel za prostorno planiranje, graditeljstvo, komunalno gospodarstvo i zaštitu okoliša

7. Pismohrana